Prin urmare, nu ar trebui ca un festival național de teatru să aibă un concept precis conturat, o selecție drastică, să problematizeze în loc să expună, să fie responsabil în alegerile pe care le face? Asta se dorește, doar o radiografie anuală amplă a produselor teatrale? Ce vrea să fie Festivalul Național de Teatru, dincolo de eleganța discursurilor și de utilitatea lui? Cui se adresează și ce mize are? Sînt cîteva întrebări necesare pentru configurarea în viitor a unui eveniment important la nivel local, care ar putea avea însă semnificații și dincolo de granițele țării.